เป็นทางเดินริมคลองลาดพร้าวค่ะ ก่อนหน้านี้เคยมีบ้านหลังนึงเอาแผ่นสังกะสีมาปิดไม่ให้คนเดินผ่าน จึงได้ทำการแจ้งเรื่องไปผ่านทางฟองดูค่ะ จากนั้นทางเขตได้ไปประสานงานกับบ้านนั้นเอาแผ่นสังกะสีออกไปแล้วค่ะ แต่ปัญหาที่พบคือ เนื่องจากทางเดินถูกปิดมานาน ทำให้บนทางเดินมีเศษขยะและเศษใบไม้กิ่งไม้ค่ะ และบ้านคนที่อยู่ติดทางเดินก็เอาของมาวางเกะกะไว้บนทางเดินด้วยค่ะ คือทางเขตไปประสานเรื่องให้เอาแผงกั้นออก แต่ไม่มีการตรวจเช็คเลยว่าทางเดินยังใช้ได้หรือไม่ และไม่มีการจัดการเรื่องนำขยะออกไปเลยค่ะ อยากให้ทางเขตช่วยมาดูแลเรื่องนี้ด้วยค่ะ ไหนๆ ก็เปิดทางแล้วก็ควรจะทำให้มันน่าใช้ด้วยค่ะ / ขอบคุณมากค่ะ